b'\n_START_ARTICLE_\nAglikon\n_START_PARAGRAPH_\nAglikon\xc2\xa0(tudi genin) je spojina, ki ostane po tem, ko se\xc2\xa0glikozilna skupina\xc2\xa0glikozida\xc2\xa0zamenja z vodikovim atomom.\n_START_SECTION_\nPoimenovanje\n_START_PARAGRAPH_\nSkoraj vsi aglikoni imajo kon\xc4\x8dnico -in._NEWLINE_\xc4\x8ce o nekem neenostavnem aglikonu govorimo kot o samostojni enoti, obi\xc4\x8dajno dobi kon\xc4\x8dnico -genin. Primer\xcb\x90 apigenin._NEWLINE_V\xc4\x8dasih pa je aglikon glikozida enostavna ali pogosta organska molekula, ki je ne poimenujemo s kon\xc4\x8dnico -genin, temve\xc4\x8d kar z imenom spojine same. Primer\xcb\x90 kvercetin v molekuli rutina.\n_START_SECTION_\nFarmacija\n_START_PARAGRAPH_\nAglikoni kot sestavni deli glikozidov se v farmaciji uporabljajo kot zdravilne u\xc4\x8dinkovine v fitofarmakih (zdravilih rastlinskega izvora). Nosilci farmakodinamskega u\xc4\x8dinka so navadno aglikoni, medtem ko sladkorni del vpliva le na njihovo farmakokinetiko. Ocenjuje se, da naj bi skoraj 50\xc2\xa0% farmakopejskih rastlinskih drog vsebovalo glikozide in s tem aglikone kot glavne u\xc4\x8dinkovine.\n_START_SECTION_\nPrimeri\n_START_PARAGRAPH_\nNa primer, aglikon\xc2\xa0purpurea glikozida A (kardiotoni\xc4\x8dnega glikozida\xc2\xa0iz \xc5\xa1krlatnega naprstca) je steroidna\xc2\xa0molekula digitoksigenina.'